Z A P I S N I K

7. sjednice Školskog odbora Osnovne škole Sveta Marija održane 4. lipnja 2025. u Osnovnoj školi Sveta Marija s početkom u 17,00 sati.

Sjednicu je sazvala predsjednica Školskog odbora telefonski u skladu s člankom 47. Statuta škole.

Nazočni: Marta Stella, Nataša Nenadović, Andrea Ermakora, Ana Slamek Taradi, Željko Strbad, Igor Mihalac, Marija Frančić – članovi ŠO

Anica Poljak – tajnica-računovođa u svojstvu zapisničara

Predsjednica Školskog odbora Marta Stella pozdravila je nazočne i objasnila hitnost sazivanja sjednice Školskog odbora radi greške u tekstu natječaja za izbor ravnatelja/ice škole, utvrdila da postoji kvorum za odlučivanje i za sjednicu je predložila sljedeći

dnevni red:

1**.**Usvajanje zapisnika s prošle sjednice Školskog odbora

2.Poništenje Odluke o imenovanju Gorane Šavora Peter ravnateljicom Osnovne škole Sveta Marija i poništenje natječaja za ravnatelja/icu škole

3. Objava novog natječaja za imenovanje ravnatelja/icu

4..Ostala pitanja i prijedlozi

Dnevni red s poziva jednoglasno je prihvaćen.

**Ad 1)** Zapisnik 6. sjednice Školskog odbora pročitan je na sjednici.

***Članovi Školskog odbora jednoglasno su prihvatili zapisnik 6. sjednice Školskog odbora.***

**Ad 2)** Predsjednica Školskog odboraobavijestila je nazočne da je ponatječaju za ravnatelja/icu koji je bio objavljen 30. travnja 2025. u Narodnim novinama i mrežnim stranicama i oglasnoj ploči škole od ministra znanosti, obrazovanja i mladih zatražena prethodna suglasnost za imenovanje Gorane Šavora Peter, sadašnje ravnateljice, za novi mandat ravnateljice.

Odluka o imenovanju Gorane Šavora Peter ravnateljicom Osnovne škole Sveta Marija donesena je na sjednici Školskog odbora održanoj 21. svibnja 2025. (KLASA: 600-04/25-03/7, URBROJ: 2109-44-25-01-3), a stupa na snagu nakon dobivene suglasnosti ministra znanosti, obrazovanja i mladih u skladu s člankom 127. stavcima 13. i 14. Zakona o odgoju i obrazovanju u osnovnoj i srednjoj školi. Ako ministar ne uskrati suglasnost u roku od 15 dana od dana dostave zahtjeva za suglasnošću, smatra se da je suglasnost dana.

Poslana dokumentacija za dobivanje prethodne suglasnosti za imenovanje ravnatelja/ice zaprimljena je u Ministarstvu znanosti, obrazovanja i mladih 27. svibnja 2025. godine. Budući da do 4. lipnja 2025. nije prošlo 15 dana, donesena odluka o imenovanju ravnateljice Osnovne škole Sveta Marija još nije pravomoćna.

Gđa Nevenka Pašalić, voditeljica Službe za osnovnoškolski odgoj i obrazovanje u Upravi za odgoj i obrazovanje Ministarstva znanosti, obrazovanja i mladih, telefonski je 4. lipnja 2025. obavijestila da je kontrolom dokumentacije priložene zahtjevu za prethodnu suglasnost za imenovanje ravnateljice utvrdila da je u objavljenom natječaju za izbor ravnatelja/ice tekst kojim se navodi pravo prednosti pri zapošljavanju nepotpun, te objavljen natječaj nije ispravan.

Slijedom navedenog potrebno je obavijestiti Ministarstvo znanosti, obrazovanja i mladih (dalje: MZOM) da se povlači zahtjev za suglasnost za imenovanje ravnatelja/ice, donijeti Odluku o poništenju odluke o imenovanju ravnateljice Osnovne škole Sveta Marija od 21. svibnja 2025. (KLASA: 600-04/25-03/7, URBROJ: 2109-44-25-01-3) i poništiti natječaj za ravnatelja/icu objavljen 30. travnja 2025. u Narodnim novinama te mrežnoj stranici i oglasnoj ploči škole.

Predsjednica Školskog odbora Marta Stella predložila je da se odluka o poništenju natječaja za ravnateljicu objavi 6. lipnja 2025. u Narodnim novinama te mrežnoj stranici i oglasnoj ploči škole.

***Članovi Školskog odbora jednoglasno su donijeli sljedeće odluke:***

***a)Poništava se Odluka o imenovanju ravnateljice Osnovne škole Sveta Marija od 21. svibnja 2025. (KLASA: 600-04/25-03/7, URBROJ: 2109-44-25-01-3) i o tome će se obavijestiti izabrana kandidatkinja Gorana Šavora Peter te MZOM. Odluka će se objaviti i na mrežnoj stranici i oglasnoj ploči škole.***

***b)Poništava se natječaj za imenovanje ravnatelja/ice škole objavljen 30. travnja 2025. u Narodnim novinama te mrežnoj stranici i oglasnoj ploči škole.***

***c) O svemu poduzetom obavijestit će se MZOM.***

Ad3) Predsjednica Školskog odbora predložila je da se novi natječaj za imenovanje ravnatelja/ice škole objavi 6. lipnja 2025. u Narodnim novinama te mrežnoj stranici i oglasnoj ploči škole.

Budući da su članovi Školskog odbora bili upoznati s odredbama Statuta o izboru i imenovanju ravnatelja/ice, u postupku natječaja koji je objavljen 30. travnja 2025., nije bilo potrebe za ponavljanjem.

Tekst natječaja koji će se objaviti:

„REPUBLIKA HRVATSKA

MEĐIMURSKA ŽUPANIJA

OSNOVNA ŠKOLA SVETA MARIJA

Andrije Habuša 29A, 40326 Sveta Marija

KLASA: 600-05/25-01/6

URBROJ: 2109-44-25-01-1

Sveta Marija, 6. lipnja 2025.

Na temelju članka 126. i članka 127. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22, 155/23, 156/23) i čl. 60. Statuta Osnovne škole Sveta Marija, Školski odbor Osnovne škole Sveta Marija raspisuje

**NATJEČAJ**

**za imenovanje ravnatelja/ice**

Ravnatelj/ica školske ustanove mora ispunjavati sljedeće nužne uvjete:

1) završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:

a) sveučilišni diplomski studij ili

b) integrirani preddiplomski i diplomski sveučilišni studij ili

c) specijalistički diplomski stručni studij;

d) položen stručni ispit za učitelja, nastavnika ili stručnog suradnika, osim u slučaju iz članka 157. stavaka 1. i 2. Zakona o odgoju i obrazovanju u osnovnoj i srednjoj školi (dalje: Zakon o odgoju).

2) uvjete propisane člankom 106. Zakona o odgoju

3) najmanje osam godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje 5 godina na odgojno-obrazovnim poslovima u školskim ustanovama.

Osim osobe koja je završila neki od studija iz točke 1. natječaja, ravnatelj/ica osnovne škole može biti i osoba koja je završila stručni četverogodišnji studij za učitelje kojim se stječe 240 ECTS bodova.

Iznimno, osoba koja ne ispunjava uvjete iz članka 126. stavka 1. točke 1. ili stavka 2. Zakona o odgoju, može biti ravnatelj/ica Škole ako u trenutku prijave na natječaj za ravnatelja obavlja dužnost ravnatelja u najmanje drugom uzastopnom mandatu, a ispunjavala je uvjete za ravnatelja propisane Zakonom o osnovnom školstvu (Narodne novine 59/90, 26/93, 27/93, 29/94, 7/96, 59/01, 114/01 i 76/05).

Ravnatelj/ica se imenuje na vrijeme od pet godina.

Uz pisanu i vlastoručno potpisanu prijavu na natječaj kandidati su obvezni priložiti u izvorniku ili ovjerenoj preslici sljedeću dokumentaciju:

* životopis,
* diplomu odnosno dokaz o stečenoj stručnoj spremi,
* domovnicu odnosno dokaz o državljanstvu,
* dokaz o položenom stručnom ispitu odnosno da je osoba oslobođena obveze polaganja,
* dokaz o radnom iskustvu (potvrda ili elektronički zapis HZMO),
* potvrda školske ustanove o vrsti i trajanju poslova,
* uvjerenje da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona o odgoju (ne starije od dana objave natječaja),
* dokaz o obavljanju poslova ravnatelja u najmanje drugom uzastopnom mandatu za

osobe koje se kandidiraju temeljem članka 126. stavka 3. Zakona o odgoju

* program rada za mandatno razdoblje

Kandidati mogu priložiti dokaz o dodatnim kompetencijama: poznavanju stranog jezika, osnovnim digitalnim vještinama i iskustvu rada na projektima. Dokazi o dodatnim kompetencijama dostavljaju se u originalu ili ovjerenoj preslici. Dodatne kompetencije za ravnatelja dokazuju se na sljedeći način:

1. Poznavanje stranog jezika dokazuje se preslikom indeksa o završenom kolegiju stranog jezika, diplomom odnosno drugom ispravom o završenom studiju stranog jezika, uvjerenjem odnosno potvrdom ili drugom ispravom škole stranih jezika odnosno druge ovlaštene ustanove ili pravne osobe za edukaciju stranog jezika o završenom stranom jeziku te razini odnosno stupnju.

2. Osnovne digitalne vještine dokazuju se potvrdom odnosno uvjerenjem ili drugom ispravom institucije, ustanove ili ovlaštene pravne osobe za edukaciju u području informacijskih znanosti o završenoj edukaciji stjecanja digitalnih vještina, odnosno diplomom ili drugom ispravom o završenom studiju iz područja informacijskih znanosti.

3. Iskustvo rada na projektima Europske unije odnosno projektima fondova Europske unije dokazuje se potvrdom, uvjerenjem ili drugom ispravom o radu na projektu Europske unije odnosno projektima fondova Europske unije.

Osoba koja se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21, 156/23), članku 48. Zakona o civilnim stradalnicima iz Domovinskog rata (Narodne novine broj 84/21), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) dužna je u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a ima prednost u odnosu na ostale kandidate samo pod jednakim uvjetima.

Osoba koja se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21, 156/23) uz prijavu na natječaj dužna je priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji dostupne na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osoba koja se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine 84/21), uz prijavu na natječaj dužna je u prijavi na natječaj pozvati se na to pravo i uz prijavu priložiti dokaze iz stavka 1. članka 49. Zakona o civilnim stradalnicima iz Domovinskog rata) dostupne na poveznici Ministarstva hrvatskih branitelja: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Prijavom na natječaj kandidati daju privolu za obradu osobnih podataka u skladu s propisima kojima je propisana zaštita osobnih podataka za svrhu provedbe natječajnog postupka i rezultata natječaja.

Na natječaj se mogu prijaviti osobe oba spola.

Rok za podnošenje prijava kandidata je osam (8) dana od dana objave natječaja.

Nepotpune i nepravovremene prijave neće se razmatrati.

O rezultatima natječaja kandidati će biti obaviješteni u roku od četrdeset i pet dana od dana isteka roka za podnošenje prijava.

Prijave na natječaj s potrebnom dokumentacijom dostaviti na adresu: Osnovna škola Sveta Marija, Andrije Habuša 29A, 40326 Sveta Marija, u zatvorenoj omotnici s naznakom „natječaj za ravnatelja/icu - ne otvaraj“.

Predsjednica Školskog odbora

v. r. Marta Stella, prof.“

***Članovi Školskog odbora jednoglasno su donijeli odluku da se novi natječaj za imenovanje ravnatelja/ice objavi 6. lipnja 2025. u Narodnim novinama te mrežnoj stranici i oglasnoj ploči škole.***

**Ad 4)** Nije bilo u drugih pitanja.

Sjednica je završena u 17,45 sati.

Zapisničar: Predsjednica Školskog odbora:

Anica Poljak Marta Stella, prof.

KLASA: 600-04/25-03/8

URBROJ: 2109-44-25-01-1